अलीगढ़। नेट बैंकिंग यूजर को चूना लगाने वाले अमित सब्बरवाल उर्फ अनुज उर्फ ओमप्रकाश ने फ्रॉड का जो तरीका अपनाया वह तो बेहद आसान है। उसने अपनी मॉडस ऑपरेंडी के तहत एक रिक्शा चालक को कंपनी में नौकरी देने के नाम पर खुद से जोड़ा और उसके प्रमाण पत्रों के जरिये उसके नाम पर कई बैंक एकाउंट खुलवा दिए। बाद में उसी को आगे कर अब तक आधा दर्जन लोगों को चूना लगाया। अपने महानगर के कारोबारी के बैंक एकाउंट से भी इसी नौकर के एकाउंट में रुपये ट्रांसफर का आवेदन किया गया था। कारोबारी ने सोमवार को सीओ तृतीय को अमित सब्बरवाल के खिलाफ तहरीर सौंप दी है।